

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2018.gada 28.septembrī Nr.**495**

(prot.Nr.**24**, **2**.§)

**Par atbalstu projektam un apropriācijas palielināšanu**

Pamatojoties uz likuma „Par pašvaldībām” 21.panta pirmās daļas 2.punktu, likuma „Par pašvaldību budžetiem” 30.pantu, Daugavpils pilsētas domes 2018.gada 25.janvāra saistošo noteikumu Nr.1 „Par Daugavpils pilsētas pašvaldības budžetu 2018.gadam” 13.punktu, kurš nosaka, ja 2018.gada valsts budžeta transfertu ieņēmumi un budžeta iestāžu ieņēmumi pārsniedz saistošajos noteikumos plānoto apjomu, tad budžeta izpildītājs izstrādā un iesniedz Domei pieprasījumu par apropriācijas palielināšanu, ņemot vērā ES Izglītības, audiovizuālās jomas un kultūras izpildaģentūras (EACEA) līgumu ar projekta koordinatoru Itālijas, Faenca pašvaldību un Faenca pašvaldības lēmumu par finansējuma sadali projekta partneriem, Daugavpils pilsētas domes Izglītības un kultūras jautājumu komitejas 2018.gada 20.septembra sēdes protokolu Nr.20, Daugavpils pilsētas domes Finanšu komitejas 2018.gada 20.septembra sēdes protokolu Nr.25, atklāti balsojot: PAR – 10 (J.Dukšinskis, A.Elksniņš, M.Ivanova-Jevsejeva, R.Joksts, I.Kokina, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils pilsētas Izglītības pārvaldes (reģ.Nr.90009737220, juridiskā adrese: Saules iela 7, Daugavpils) dalību Eiropas Savienības “Eiropa pilsoņiem” programmas projektā “Iepazīstot Eiropas cilvēkus, atklāj Eiropu no jauna” saskaņā ar 1.pielikumu.

2. Projektu īstenošanai nodrošināt priekšfinansējumu 2019.gadā 7475,00 EUR (septiņi tūkstoši četri simti septiņdesmit pieci *eiro* 00 centi) apmērā no pašvaldības budžeta līdzekļiem.

3. Palielināt apropriāciju Daugavpils pilsētas Izglītības pārvaldei pamatbudžeta programmai „Eiropas Savienības un citu finanšu instrumentu finansētie projekti” saskaņā ar 2.pielikumu.

Pielikumā: 1. Projekta „Iepazīstot Eiropas cilvēkus, atklāj Eiropu no jauna”apraksts.

2. Daugavpils pilsētas Izglītības pārvaldes pamatbudžeta programmas „Eiropas Savienības un citu finanšu instrumentu finansētie projekti” ieņēmumu un izdevumu tāmes 2018.gadam grozījumi.

Domes priekšsēdētāja 1.vietnieks *(personiskais paraksts)* I.Prelatovs